CELEX: E2014J0008
Language: mt
Date: 2014-11-10 00:00:00
Title: Sentenza tal-Qorti tal-10 ta’ Novembru 2014 fil-Kawża E-8/14 — L-Awtorità ta’ Sorveljanza tal-EFTA v l-Iżlanda (Nuqqas minn Parti Kontraenti biex tissodisfa l-obbligi tagħha — id-Direttiva 2009/38/KE — Nuqqas ta’ implimentazzjoni)

13.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 158/15
            
         SENTENZA TAL-QORTI
   tal-10 ta’ Novembru 2014
   fil-Kawża E-8/14
   L-Awtorità ta’ Sorveljanza tal-EFTA v l-Iżlanda
   (Nuqqas minn Parti Kontraenti biex tissodisfa l-obbligi tagħha — id-Direttiva 2009/38/KE — Nuqqas ta’ implimentazzjoni)
   (2015/C 158/09)
   Fil-Kawża E-6/14, l-Awtorità ta’ Sorveljanza tal-EFTA vs l-Iżlanda — APPLIKAZZJONI għal dikjarazzjoni li b’nuqqas, fiż-żmien preskritt, li taddotta u/jew li tinnotifika l-Awtorità ta’ Sorveljanza tal-EFTA minnufih bil-miżuri neċessarji kollha għall-implimentazzjoni tal-Att imsemmi fil-punt 27 tal-Anness XVIII mal-Ftehim dwar iż-Żona Ekonomika Ewropea, jiġifieri d-Direttiva 2009/38/KE tal-Parlament Ewropew u tal-Kunsill tas-6 ta’ Mejju 2009 dwar l-istabbiliment ta’ Kunsill tax-Xogħlijiet Ewropew jew proċedura fl-impriżi fuq skala Komunitarja u fil-gruppi tal-impriżi fuq skala Komunitarja għall-għanijiet ta’ informazzjoni u ta’ konsultazzjoni tal-impjegati (tfassil mill-ġdid), kif adattat għall-Ftehim permezz tal-Protokoll 1 tiegħu u permezz tad-Deċiżjoni tal-Kumitat Konġunt ŻEE Nru 54/2010 tat-30 ta’ April 2010, l-Iżlanda naqset milli twettaq l-obbligi tagħha skont l-Att u l-Artikolu 7 ŻEE, il-Qorti, magħmula minn Carl Baudenbacher, il-President, Per Christiansen (Imħallef Relatur) u Páll Hreinsson, Imħallfin, tat is-sentenza fl-10 ta’ Novembru 2014, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li billi l-Iżlanda naqset, fiż-żmien preskritt, milli tadotta l-miżuri kollha meħtieġa biex jiġi implimentat l-Att imsemmi fil-punt 27 tal-Anness XVIII mal-Ftehim taż-Żona Ekonomika Ewropea, jiġifieri d-Direttiva 2009/38/KE tal-Parlament Ewropew u tal-Kunsill tas-6 ta’ Mejju 2009 dwar l-istabbiliment ta’ Kunsill tax-Xogħlijiet Ewropew jew proċedura fl-impriżi fuq skala Komunitarja u fil-gruppi tal-impriżi fuq skala Komunitarja għall-għanijiet ta’ informazzjoni u ta’ konsultazzjoni tal-impjegati (tfassil mill-ġdid), kif adattat għall-Ftehim ŻEE permezz tal-Protokoll 1 tiegħu u permezz tad-Deċiżjoni tal-Kumitat Konġunt Nru 54/2010, l-Iżlanda naqset milli twettaq l-obbligi tagħha skont l-Att u skont l-Artikolu 7 tal-Ftehim ŻEE.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.